66 වන නිදහස් දිනය නිමිත්තෙන් සිරකරුවන් දහසකට වැඩි ප්‍රමාණයක් නිදහස් කිරීමට කටයුතු යොදා තිබේ.රටපුරා ඇති බන්ධනාගාරවලින් තෝරාගත් සිරකරුවන් වැලිකඩ බන්ධනාගාර මූලස්ථානය වෙත ගෙන්වා එහිදී බන්ධනාගාර හා පුනරුත්ථාපන අමාත්‍ය චන්ද්‍රසිරි ගජධීර මහතාගේ ප්‍රධානත්වයෙන් පැවැත්වෙන ආගමික උත්සවයකින් පසු නිදහස් කෙරේ.ඊයේ (03) පස්වරු වන විට සිරකරුවන් දහසක් පමණ නිදහස් කිරීමට තෝරාගෙන තිබූ අතර ඊයේ පස්වරුවේ තවත් කණ්ඩායමක් තෝරා ගැනීමට නියමිතව තිබූ බව බන්ධනාගාර කොමසාරිස් ජනරාල් පල්ලේගම මහතා කීය..